প্রধান অতিথি উপজেলা চেয়ারম্যান আলহাজ্ব হারুন আল রশীদ বলেন, এ মক্কাইন (দুদস) থেকে আমি শিক্ষা লাভ করেছি। মুরাদনগরে এরূপ আরো ৮/১০টি সংগঠন গঠন করলে এলাকার আইন-শৃঙ্খলা পরিস্থিতি শান্তিপূর্ন থাকবে বলে আশাবাদী। যার মাধ্যমে যার যার এলাকায় সন্ত্রাস, চুরি ,ডাকাতি, ছিনতাই, চাঁদাবাজি ও ইভটিজিংয়ের মতো খারাপ কাজ সমাজ থেকে মুক্ত করা সম্ভব। তিনি মক্কাইন  (দুদস) দূর্নীতি দমন সহায়ক সংগঠনটি সঠিক ভাবে পরিচালনার জন্য সকলের সার্বিক সহযোগিতা কামনা করেন। মক্কাইন (দুদস) সংগঠনের সভাপতি হাজী মানিক মিয়া জানান, মধ্যনগর, করিমপুর, কাশিপুর, ইউসুফনগর ও নেয়ামতপুর এ ৫টি গ্রামের সমন্বয়ে অত্র এলাকায় চুরি, ডাকাতি, দূর্নীতি, সন্ত্রাস, চাঁদাবাজি, ছিনতাই, রাহাজানি ও ইভটিজিং প্রতিরোধে এ সংগঠনটি করা হয়েছে। সংগঠনটি এক বৎসর পূর্ন হওয়ায় এ মতবিনিময় সভাটি অনুষ্ঠিত হয়। সংগঠনের নেতৃবৃন্দ করিমপুর থেকে বইদ্দার বিল দিয়ে মুরাদনগর পর্যন্ত একটি রাস্তা করার দাবি জানান, ফলে সেখানে প্লাবন ভূমিতে  মাছ চাষ করে এলাকার বেকার যুবকদের কর্ম-সংস্থান সৃষ্টি করে বেকারত্ব দূরীকরনের কথা বলা হয়েছে।